Pittura

La pittura è dd'arti chi cunsisti nni l'applicazzioni di pigmenti suspisi (culura) nta n'elementu purtanti (o nta un menzu) e un agenti cullanti a un supportu comu la carta, la tila, la ciràmica, lu lignu o un muru. Praticamenti si mèttinu culura ncapu a na superfici. Lu nzemi di formi, culura e signa ca arrisultanu di stu prucessu ponnu aviri lu scopu di imitari la rialtà visìbbili o ponnu èssiri sprissioni di elementi metafìsici o fantàstici (astratti).

Cu pitta si dici ca è un pitturi o na pittrici.

Tècnichi di pittura
Esìstunu diversi tècnichi di pittura: 
ncapu ê mura: lu musàicu, l'affrescu, lu murali, lu graffitu; 
ncapu ô lignu o la tila: la tèmpira, l'ogghiu; 
ncapu â carta: l'acquareddu, lu guazzu.

Autri tècnichi sunnu: la miniatura, l'acquaforti, l'acquatinta.